**Robert William Fleck** (født 11. august 1965 i Glasgow) er en skotsk tidligere fotballspiller og senere trener som spilte i angrep i sin aktive karriere. Han er mest kjent for sin karriere hos henholdsvis Rangers FC, Norwich City FC og Chelsea FC. Fleck var også en del av Skottlands tropp under VM i fotball 1990. Han er onkel til John Fleck (f. 1991), som også ble profesjonell fotballspiller hos blant andre Rangers FC.

Klubbkarriere
-------------

Fleck begynte sin fotballkarriere hos den lokale storklubben Rangers FC i 1983 og spilte over 80 seriekamper over fire sesonger, men ble funnet for lett av den nye manageren Graeme Souness, som signerte flere engelske spillere og som ønsket å ta opp tittelkampen med byrival Celtic FC. Fleck ble i desember 1987 derfor solgt til Norwich City FC med en overgangssum på £580 000. Her etablerte han seg på førstelaget i 1. divisjon (øverste nivå) og scoret 66 mål på 180 seriekamper. Han ble også klubbens toppscorer fire sesonger på rad, noe som gjorde at han ble tatt ut til det skotske landslaget.

Som klubbens toppscorer i 1988/1989-sesongen hjalp han Norwich City til en fjerdeplass i serien under og til en semifinale i FA-cupen, men på grunn av Heysel-tragedien og utestengelse av engelske lag fra europeisk deltagelse, ble klubben nektet plass i den påfølgende sesongen av UEFA-cupen. Fleck fikk på grunn av sin popularitet blant Norwich-tilhengerne heltestatus, og ble sågar kåret til klubbens beste spiller i 1992. Sommeren 1992 ble Fleck solgt til Chelsea FC med en overgangssum på £2,1 millioner, som da var rekord for begge klubber. Både Norwich og Chelsea var begge med i det nystartede Premier League, som startet med 1992/1993-sesongen.

Oppholdet hos Chelsea ble preget av manglende scoringer (åtte mål på 49 seriekamper), og Fleck ble derfor lånt ut til Bolton Wanderers FC i 1993 og siden Bristol City FC i 1995 uten nevneverdig suksess. I september 1995 returnerte han til Norwich City FC, som våren før hadde rykket ned fra Premier League med en overgangssum på £650 000. I sin andre periode hos Norwich fikk han 111 seriekamper og 25 scoringer, men klarte ikke å hjelpe klubben opp igjen til den øverste divisjonen i de tre sesongene han spilte hos Norwich. Mot slutten av 1997/1998-sesongen dro Fleck videre til Reading FC, hvor han spilte en hel sesong før en alvorlig skade gjorde at han ble tvunget til å legge opp som aktiv fotballspiller. Hans siste scoring kom for øvrig mot Luton Town FC i Readings første offisielle kamp på den da nybygde Madejski Stadium.

Landslagskarriere
-----------------

Fleck fikk sin landslagsdebut for det skotske herrelandslaget den 28. mars 1990 i en vennskapskamp hjemme mot Argentina (1–0). Han ble deretter tatt ut i troppen til verdensmesterskapet i Italia i 1990 av landslagstrener Andy Roxburgh, hvor han spilte gruppespillkampene mot Sverige (2–1) og Brasil (0–1). Fra 1990 til 1991 spilte han totalt fire landskaper for Skottland.

Trenerkarriere
--------------

I 2000 ble Fleck spillende trener for amatørklubben Gorleston FC, og sommeren 2002 tok han over trenerrollen hos amatørklubben Diss Town FC, hvor han blant annet vant *Norfolk Senior Cup* både i 2003 og 2005. På grunn av manglende resultater ble Fleck sparket i oktober 2006, og i 2007 returnerte han til gamleklubben Norwich City hvor han ble ansatt som talentspeider.

Meritter
--------

Individuelt
* SPFA Young Player of the Year (1): 1987

Referanser
----------

1. ↑   transfermarkt.com, Transfermarkt spiller-ID 175579, besøkt 9. oktober 2017[Hentet fra Wikidata]
2. ↑  Ex-Canaries.co.uk – Players, Robert Fleck (Besøkt 8. oktober 2012)
3. ↑  FIFA.com – 1990 FIFA World Cup Italy, Match Report: Sweden - Scotland Arkivert 20. juli 2012 hos Wayback Machine. (Besøkt 8. oktober 2012)
4. ↑  FIFA.com – 1990 FIFA World Cup Italy, Match Report: Scotland - Brasil Arkivert 5. januar 2008 hos Wayback Machine. (Besøkt 8. oktober 2012)
5. ↑  ScottishFA.co.uk – Profiles, Robert Fleck (Besøkt 8. oktober 2012)
6. ↑  Pitchero.com – Gorleston FC, Past Players (Besøkt 8. oktober 2012)

Eksterne lenker
---------------

* (en) Robert Fleck – FIFA Rediger på Wikidata

* (en) Robert Fleck – Transfermarkt Rediger på Wikidata

* (en) Robert Fleck – national-football-teams.com Rediger på Wikidata

* (en) Robert Fleck – Soccerbase.com Rediger på Wikidata

* (en) Robert Fleck – FootballDatabase.eu Rediger på Wikidata

* (en) Robert Fleck – Soccerway Rediger på Wikidata

* (en) Robert Fleck – EU-Football.info Rediger på Wikidata

* (en) Robert Fleck – FBref Rediger på Wikidata
* (en) Footballdatabase.eu – Player, Robert Fleck
* (en) National-football-teams.com – Robert Fleck – Spillerprofil

| * v
* d
* r
Skottlands tropp – VM i fotball 1990 |
| --- |
| 
* 1 Leighton
* 2 McLeish
* 3 Aitken (k)
* 4 Gough
* 5 McStay
* 6 Malpas
* 7 Johnston
* 8 Bett
* 9 McCoist
* 10 MacLeod
* 11 Gillespie
* 12 Goram
* 13 Durie
* 14 McInally
* 15 Levein
* 16 McCall
* 17 McKimmie
* 18 Collins
* 19 McPherson
* 20 McAllister
* 21 Fleck
* 22 Gunn
* Landslagstrener: Roxburgh

 | Flagget til Skottland |

| * v
* d
* r
SPFA Young Player of the Year |
| --- |
| 
* 1978: Payne
* 1979: Stewart
* 1980: MacDonald
* 1981: Nicholas
* 1982: McAvennie
* 1983: McStay
* 1984: Robertson
* 1985: Levein
* 1986: Levein
* 1987: Fleck
* 1988: Collins
* 1989: McKinlay
* 1990: Crabbe
* 1991: Jess
* 1992: O'Donnell
* 1993: Jess
* 1994: O'Donnell
* 1995: C. Miller
* 1996: McNamara
* 1997: Winters
* 1998: Naysmith
* 1999: Ferguson
* 2000: K. Miller
* 2001: Petrov
* 2002: McNaughton
* 2003: McFadden
* 2004: Pearson
* 2005: Riordan
* 2006: Maloney
* 2007: Naismith
* 2008: McGeady
* 2009: McCarthy
* 2010: Wilson
* 2011: Goodwillie
* 2012: Forrest
* 2013: Griffiths
* 2014: Robertson
* 2015: Denayer
* 2016: Tierney
* 2017: Tierney

 |  |